钦定古今图书集成/明伦汇编/官常典/第092卷 > 益端献王𫖳
## 钦定古今图书集成/明伦汇编/官常典/第092卷 > 益端献王𫖳

按《宋史》本传：“𫖳初名仲格，封大宁郡公，进鄠国公，乐
安郡王。嘉王所历官赐，略与兄颢同。更武胜、山南西、
保信、保静、武昌、武安、武宁、镇海、成德、荆南十节度，徙
王曹荆，位至太尉。元祐三年七月薨，年三十三。赠太
师、尚书令、荆徐二州牧、魏王，谥端献。徽宗改封益王。
𫖳端重明粹，少好学，长博通群书，工飞白篆籕。宾接”
宫僚，岁满当去，辄奏留，久者至十馀年。颇好医书，手
著《普惠集效方》，且储药以救病者。子九人：孝哲，右骁
卫将军，早亡；孝奕，彰化军节度观察留后，赠司空、平
原郡王；孝参，奉国军节度使，改宁武；武胜，封豫章郡
王；孝永，邢州观察使，赠司空、广陵郡王；孝诒、孝骘、孝
悦、孝颖、孝愿，皆至节度使。